techiaith/cofnodycynulliad_en-cy huggingface dataset:
English: Thank you, Angela, for that question. Certainly, we're very well aware of this very important issue about how we enable older people in care homes to have access to their loved ones. It's really treading a very difficult line between the protection of the health of the older people in the care homes and the staff and their mental health in terms of having the contact with their loved ones that they need and desire. So, we certainly don't support any blanket bans; we're looking to local authorities to try to approach this on an individual basis and to see where safe visits can be made. We also think it's really important to use all the technology that's available for residents of care homes to keep in touch with their loved ones. We did, of course, provide £800,000 for digital devices for care homes and hospices to enable that to happen, but I absolutely accept the point that there are many residents who won't be able to take advantage of those digital devices. So, we've given guidance about visiting outdoors, and during this very brief period of time - certainly not today - but some time before the winter comes, outdoor visits could still continue. Obviously, it's up to the provider and the local authority, but with our guidance, we want to encourage as much flexibility as possible and we absolutely accept that it's really important for residents of care homes to see their loved ones whenever it's possible for them safely to do so.
Welsh: Diolch am y cwestiwn hwnnw, Angela. Yn sicr, rydym yn ymwybodol iawn o'r mater pwysig hwn ynglŷn â sut i alluogi pobl hŷn mewn cartrefi gofal i gael cysylltiad â'u hanwyliaid. Mae'n fater o droedio ffin anodd iawn rhwng diogelu iechyd pobl hŷn yn y cartrefi gofal a'r staff, a'u hiechyd meddwl o ran cael y cysylltiad y maent ei angen a'i eisiau â'u hanwyliaid. Felly, yn sicr nid ydym yn cefnogi unrhyw waharddiadau cyffredinol; rydym yn disgwyl i awdurdodau lleol geisio ymdrin â hyn ar sail unigol a gweld ble y gellir ymweld yn ddiogel. Credwn hefyd ei bod yn bwysig iawn defnyddio'r holl dechnoleg sydd ar gael i breswylwyr cartrefi gofal allu cadw mewn cysylltiad â'u hanwyliaid. Darparwyd £800,000 gennym tuag at ddyfeisiau digidol ar gyfer cartrefi gofal a hosbisau i alluogi hynny i ddigwydd, ond rwy'n derbyn y pwynt yn llwyr fod yna lawer o drigolion na fyddant yn gallu manteisio ar y dyfeisiau digidol hynny. Felly, rydym wedi rhoi canllawiau ynglŷn ag ymweld yn yr awyr agored, ac yn ystod y cyfnod byr hwn - yn sicr nid heddiw - ond am beth amser cyn y daw'r gaeaf, gallai ymweliadau awyr agored barhau. Yn amlwg, mater i'r darparwr a'r awdurdod lleol yw hwn, ond gyda'n canllawiau, rydym am annog cymaint o hyblygrwydd â phosibl ac rydym yn derbyn yn llwyr ei bod yn bwysig iawn i drigolion cartrefi gofal weld eu hanwyliaid pryd bynnag y bo'n bosibl iddynt wneud hynny'n ddiogel.
English: Minister, your microphone.
Welsh: Weinidog, eich meicroffon.
English: There we are. It's normally the other way round. We continue to monitor the impact of the pandemic on mental health and well-being through a range of surveys and other evidence, both in Wales and across the UK. I will be making a detailed statement on our actions to respond to changing mental health needs in the near future.
Welsh: Dyna ni. Mae'r ffordd arall rownd fel arfer. Rydym yn parhau i fonitro effaith y pandemig ar iechyd meddwl a lles drwy amrywiaeth o arolygon a thystiolaeth arall, yng Nghymru a ledled y DU. Byddaf yn gwneud datganiad manwl am ein camau gweithredu i ymateb i anghenion iechyd meddwl sy'n newid yn y dyfodol agos.
English: Minister, we look forward to that statement, because the longer the coronavirus is with us and the longer we have to adjust our lives, then the more profound the potential impact on mental health and well-being is. But some have been more severely affected because of enforced social isolation and shielding, because of financial loss or job loss, and the ever-present worry of exposure to infection, not least those who work in our health and our care sectors and our retail sectors too. Add to this the daily onslaught of social media and traditional media - this means that even when you relax in the comfort of your own home, the virus seems to seep into your living room too. Clubs and organisations like choirs, rugby, knitting clubs, community bingo, sports and arts, which normally provide a safety net of friends and support for all ages, have fallen quiet, too. So, Minister, as the COVID restrictions threaten to stretch into the months ahead, how can Welsh Government and partners provide resources and support to counter a gathering storm of loneliness and isolation and mental health problems that face us?
Welsh: Weinidog, edrychwn ymlaen at y datganiad hwnnw, oherwydd po hiraf y bydd y coronafeirws gyda ni a pho hiraf y bydd yn rhaid inni addasu ein bywydau, y mwyaf dwys yw'r effaith bosibl ar iechyd meddwl a lles. Ond effeithiwyd yn fwy difrifol ar rai oherwydd ynysigrwydd cymdeithasol gorfodol a'r angen i warchod, oherwydd colled ariannol neu golli swyddi, a'r pryder parhaus ynglŷn â dod i gysylltiad â'r haint, yn enwedig ymhlith y rhai sy'n gweithio yn ein sectorau iechyd a gofal a'n sectorau manwerthu hefyd. Ychwanegwch at hyn ymosodiad dyddiol y cyfryngau cymdeithasol a'r cyfryngau traddodiadol - mae'n golygu, hyd yn oed pan fyddwch yn ymlacio yng nghysur eich cartref eich hun, fod y feirws fel pe bai'n sleifio i mewn i'ch ystafell fyw hefyd. Mae clybiau a sefydliadau fel corau, rygbi, clybiau gwau, bingo cymunedol, chwaraeon a'r celfyddydau, sydd fel arfer yn darparu rhwyd ddiogelwch o ffrindiau a chymorth i bob oedran, wedi tawelu hefyd. Felly, Weinidog, wrth i gyfyngiadau COVID fygwth ymestyn i mewn i'r misoedd i ddod, sut y gall Llywodraeth Cymru a phartneriaid ddarparu adnoddau a chymorth i wrthsefyll y storm gynyddol o unigrwydd ac ynysigrwydd a phroblemau iechyd meddwl sy'n ein hwynebu?
English: Thank you for the question. Following a sharp increase in cases in Rhondda Cynon Taf, new restrictions were introduced on 17 September to reduce the spread of coronavirus and protect public health. Welsh Ministers reviewed these restrictions on 24 September, and at that time we agreed to retain the restrictions for at least another seven days.
Welsh: Diolch am y cwestiwn. Yn dilyn cynnydd sydyn yn nifer yr achosion yn Rhondda Cynon Taf, cyflwynwyd cyfyngiadau newydd ar 17 Medi i leihau lledaeniad coronafeirws a diogelu iechyd y cyhoedd. Adolygodd Gweinidogion Cymru y cyfyngiadau hyn ar 24 Medi, a bryd hynny cytunwyd i gadw'r cyfyngiadau am o leiaf saith diwrnod arall.
English: Minister, thank you for that answer. Residents in my constituency will be extremely concerned by the news of the major COVID-19 outbreak at the Royal Glamorgan Hospital, which has sadly led to the death of eight patients, with a further six in intensive care, Minister. I'd like to express my sadness and shock at this news, but, of course, our thoughts are right now with their families. I met with the health board chair today, and support the action being taken by the health board to ensure this outbreak is fully contained. Minister, could you update me on the latest position from the Welsh Government perspective, and in particular, can you give details of the support being provided by the Welsh Government to help control the outbreak? Could you also provide any details of the implications for those who have had operations postponed? And finally, Minister, I'd be grateful for a general update on how the local lockdown in Rhondda Cynon Taf is progressing in respect of infection rates, and with the Royal Glamorgan outbreak in mind, do you see a need for further testing resource to be targeted on RCT?
Welsh: Weinidog, diolch ichi am yr ateb hwnnw. Bydd trigolion yn fy etholaeth yn pryderu'n fawr ynglŷn â'r newyddion am y nifer fawr o achosion o COVID-19 yn Ysbyty Brenhinol Morgannwg, sydd, gwaetha'r modd, wedi arwain at farwolaeth wyth claf, gyda chwech arall yn yr uned gofal dwys, Weinidog. Hoffwn fynegi fy nhristwch a fy syndod o glywed y newyddion hwn, ond wrth gwrs, mae ein meddyliau gyda'u teuluoedd yn awr. Cyfarfûm â chadeirydd y bwrdd iechyd heddiw, ac rwy'n cefnogi'r camau sy'n cael eu cymryd gan y bwrdd iechyd i sicrhau bod y clwstwr o achosion wedi'i gyfyngu'n llawn. Weinidog, a allech roi'r wybodaeth ddiweddaraf i mi am y sefyllfa ddiweddaraf o safbwynt Llywodraeth Cymru, ac yn arbennig, a allwch chi roi manylion y cymorth a ddarperir gan Lywodraeth Cymru i helpu i reoli'r achosion? A allech chi hefyd roi unrhyw fanylion am y goblygiadau i'r rheini y bu'n rhaid gohirio eu llawdriniaethau? Ac yn olaf, Weinidog, byddwn yn ddiolchgar am y wybodaeth ddiweddaraf am y ffordd y mae'r cyfyngiadau lleol yn Rhondda Cynon Taf yn mynd rhagddynt o ran y cyfraddau heintio, a chan gadw'r achosion yn Ysbyty Brenhinol Morgannwg mewn cof, a ydych chi'n gweld angen i dargedu adnoddau profi pellach ar gyfer RhCT?
English: Minister, it's obviously a very serious event in the Royal Glamorgan. This is September - when we face the pressures of winter in late November, December and January, we could be under more severe pressure yet. Now, I know, throughout Wales, part of the management of the COVID risk has been moving some operations to other facilities - cancer operations, for instance, to the Vale Hospital and in Cardiff to Spire. And cancer treatment is going on, as I understand it - emergency treatment will continue at the Royal Glamorgan, but all other elective care has now stopped. Cancer patients in particular have to be protected from infection - you can have a very bad outcome if they've been operated on and are under immunosuppressant drugs. So, can you assure us that zoning hospitals, or moving certain care to specific sites, is going on and will be a way of ensuring that higher levels of cancer care can be delivered than otherwise when we face these sorts of emergencies?
Welsh: Weinidog, mae'n amlwg fod y digwyddiad yn Ysbyty Brenhinol Morgannwg yn un difrifol iawn. Mae'n fis Medi - pan wynebwn bwysau'r gaeaf ddiwedd mis Tachwedd, mis Rhagfyr a mis Ionawr, gallem fod dan bwysau mwy difrifol eto. Nawr, ledled Cymru, gwn mai rhan o'r broses o reoli risg COVID yw symud rhai llawdriniaethau i gyfleusterau eraill - llawdriniaethau canser, er enghraifft, i ysbyty Vale ac yng Nghaerdydd i ysbyty Spire. Ac mae triniaethau canser yn mynd rhagddynt, yn ôl yr hyn a ddeallaf - bydd triniaethau brys yn parhau yn Ysbyty Brenhinol Morgannwg, ond mae'r holl ofal dewisol arall bellach wedi dod i ben. Rhaid diogelu cleifion canser yn enwedig rhag cael eu heintio - gall arwain at ganlyniadau gwael iawn os ydych wedi cael llawdriniaeth a'ch bod ar gyffuriau imiwnoataliol. Felly, a allwch chi ein sicrhau bod creu parthau mewn ysbytai, neu symud mathau penodol o ofal i safleoedd penodol, yn digwydd ac y byddant yn ffordd o sicrhau y gellir darparu lefelau uwch o ofal canser na fel arall pan fyddwn yn wynebu'r mathau hyn o argyfyngau?
English: Yes, I'm happy to provide that direct assurance - that is exactly what the health board are planning for with their partners. They've not just worked with the local authority partners about the need to have people leave the hospital to create more space in general terms, but in terms of your broader and more specific point about cancer services, they're already working with other partners too to see what can be moved to make sure that treatment continues as far as possible. So, I'm happy to provide the direct assurance the Member looks for.
Welsh: Gallaf, rwy'n hapus i roi'r sicrwydd uniongyrchol hwnnw - dyna'n union y mae'r bwrdd iechyd yn cynllunio ar ei gyfer gyda'u partneriaid. Maent wedi gweithio gyda phartneriaid awdurdod lleol ynglŷn â'r angen i gael pobl i adael yr ysbyty er mwyn creu mwy o le yn gyffredinol, ond ar eich pwynt ehangach a mwy penodol am wasanaethau canser, maent eisoes yn gweithio gyda phartneriaid eraill hefyd i weld beth y gellir ei symud er mwyn sicrhau bod triniaethau'n parhau cyn belled ag y bo modd. Felly, rwy'n hapus i roi'r sicrwydd uniongyrchol y mae'r Aelod yn gofyn amdano.
English: I'm deeply concerned about the outbreak of, and the deaths from, COVID-19 at the Royal Glamorgan Hospital and what this will mean for both patients and staff. My sympathies, obviously, go to all of those who've been affected. Many elective surgeries have already been postponed during the pandemic, and now the backlog is set to get worse. Emergency patients will now be transferred by ambulance to other hospitals, thereby adding a potentially crucial delay to them receiving life-saving treatment. I want to know what the Government can do to bring this crisis within the hospital to a swift end and create a safe environment for patients and staff. You can improve on testing. Can you boost testing capacity on site so that we can track and trace the virus better? Can you improve the turnaround time for results so that people get those results quicker? The staff need improvements in testing and faster testing, so what can you do to help with that? Finally, do you have any confidence left in the lighthouse labs now?
Welsh: Rwy'n pryderu'n fawr am y clwstwr o achosion a'r marwolaethau o COVID-19 yn Ysbyty Brenhinol Morgannwg a beth fydd hyn yn ei olygu i gleifion a staff. Yn amlwg, rwy'n cydymdeimlo â phawb yr effeithiwyd arnynt. Mae llawer o lawdriniaethau dewisol eisoes wedi'u gohirio yn ystod y pandemig, ac yn awr mae'r ôl-groniad yn mynd i waethygu. Bydd cleifion brys yn cael eu trosglwyddo mewn ambiwlans yn awr i ysbytai eraill, gan ychwanegu oedi a allai fod yn dyngedfennol o ran cael triniaeth sy'n achub eu bywyd. Rwyf am wybod beth y gall y Llywodraeth ei wneud i ddod â'r argyfwng hwn yn yr ysbyty i ben yn gyflym a chreu amgylchedd diogel i gleifion a staff. Gallwch wella'r rhaglen brofi. A allwch chi roi hwb i'r capasiti profi ar y safle fel y gallwn olrhain y feirws yn well? A allwch chi wella'r amser ar gyfer dychwelyd canlyniadau er mwyn i bobl gael y canlyniadau hynny'n gyflymach? Mae staff angen gweld gwelliannau yn y rhaglen brofi a phrofion cyflymach, felly beth allwch chi ei wneud i helpu gyda hynny? Yn olaf, a oes gennych unrhyw hyder ar ôl yn y labordai goleudy bellach?
English: Yes, I welcomed the recent Audit Wales report on the redevelopment scheme at Ysbyty Glan Clwyd. As recognised in that report, improved governance and assurance procedures for capital projects have been introduced and are now embedded into health board and Welsh Government processes.
Welsh: Gwnaf, rhoddais groeso i adroddiad diweddar Archwilio Cymru ar y cynllun ailddatblygu yn Ysbyty Glan Clwyd. Fel y cydnabyddir yn yr adroddiad hwnnw, mae gweithdrefnau llywodraethu a sicrwydd gwell ar gyfer prosiectau cyfalaf wedi'u cyflwyno ac maent bellach wedi'u hymgorffori ym mhrosesau'r byrddau iechyd a Llywodraeth Cymru.
English: That remains to be seen, Minister, because in 2012 the Welsh Government approved a project to remove asbestos and refurbish Glan Clwyd Hospital. The project was completed in 2019, at a cost of £170 million - 55 per cent more than the original budget. Now, in the Auditor General for Wales's report, the findings are scathing: the Welsh Government never formally approved the health board's outline business case; auditors issued a 'no assurance' opinion on the health board's arrangements for governing and managing the project; and when approving the business cases, the Welsh Government did not sufficiently consider the risks associated with their advisers; concerns too that project design and costings were underdeveloped. Now, I do appreciate, as you mentioned, that steps have been taken to improve arrangements for approving business cases, but let's be honest, you are and were the Minister responsible. So, what assurances can you provide this Senedd with that you will not allow such bad financial management in this health board again? Thank you.
Welsh: Cawn weld am hynny eto, Weinidog, oherwydd yn 2012 cymeradwyodd Llywodraeth Cymru brosiect i gael gwared ar asbestos ac adnewyddu Ysbyty Glan Clwyd. Cwblhawyd y prosiect yn 2019, ar gost o £170 miliwn - 55 y cant yn fwy na'r gyllideb wreiddiol. Nawr, yn adroddiad Archwilydd Cyffredinol Cymru, mae'r canfyddiadau'n frawychus: ni chymeradwyodd Llywodraeth Cymru achos busnes amlinellol y bwrdd iechyd yn ffurfiol; cyhoeddodd archwilwyr farn 'dim sicrwydd' ar drefniadau'r bwrdd iechyd ar gyfer llywodraethu a rheoli'r prosiect; ac wrth gymeradwyo'r achosion busnes, ni wnaeth Llywodraeth Cymru ystyried y risgiau a oedd ynghlwm wrthynt yn ddigonol gyda'u cynghorwyr; pryderon hefyd nad oedd cynllun a chostau prosiectau wedi'u datblygu'n ddigonol. Nawr, fel y sonioch chi, rwy'n sylweddoli bod camau wedi'u cymryd i wella trefniadau ar gyfer cymeradwyo achosion busnes, ond gadewch inni fod yn onest, chi oedd, a chi yw'r Gweinidog sy'n gyfrifol. Felly, pa sicrwydd allwch chi ei roi i'r Senedd hon na fyddwch yn caniatáu rheolaeth ariannol mor wael yn y bwrdd iechyd hwn eto? Diolch.
English: Well, when the project was agreed in 2012, I wasn't a Minister in the Government. It's important to make that factual point of accuracy. Actually, the characterisation of the report is partial from the Member. The comments I made in direct answer at the outset come from the conclusions of the Wales Audit Office report itself. It recognised weaknesses at the time, it recognised that the rationale for that was a desire to see the remedial work undertaken, it also recognises there is a significantly better clinical environment for patients and staff to work in as a result of the work that's been undertaken, and it also recognises there are improvements in the process and in the governance arrangements for capital projects, not only within Betsi Cadwaladr for north Wales, but, indeed, across the service as well. That is a more honest and rounded review of the report, rather than the partial version provided by the Member in her second question.
Welsh: Wel, pan gytunwyd ar y prosiect yn 2012, nid oeddwn yn Weinidog yn y Llywodraeth. Mae'n bwysig gwneud y pwynt ffeithiol hwnnw er cywirdeb. Mewn gwirionedd, mae'r modd y mae'r Aelod yn disgrifio'r adroddiad yn unochrog. Mae'r sylwadau a wneuthum mewn ateb uniongyrchol ar y dechrau yn dod o gasgliadau adroddiad Swyddfa Archwilio Cymru ei hun. Roedd yn cydnabod gwendidau ar y pryd, roedd yn cydnabod mai'r rhesymeg dros hynny oedd awydd i weld y gwaith unioni'n cael ei wneud, mae hefyd yn cydnabod bod amgylchedd clinigol llawer gwell i gleifion a staff weithio ynddo o ganlyniad i'r gwaith a wnaed, ac mae hefyd yn cydnabod bod gwelliannau yn y broses ac yn y trefniadau llywodraethu ar gyfer prosiectau cyfalaf, nid yn unig o fewn Betsi Cadwaladr ar gyfer gogledd Cymru, ond ar draws y gwasanaeth hefyd. Mae hwnnw'n arolwg mwy gonest a chyflawn o'r adroddiad, yn hytrach na'r fersiwn unochrog a roddodd yr Aelod yn ei hail gwestiwn.
English: The next item is the 90-second statements, and that's because no topical questions had been accepted.
Welsh: Yr eitem nesaf nawr fydd y datganiadau 90 eiliad, gan nad oedd yna unrhyw gwestiynau amserol wedi cael eu cytuno.
English: Diolch, Llywydd. At approximately this time each year, Senedd Members from all parties don pink items as part of the Wear it Pink for breast cancer campaign. These photographs end up on social media and in local papers. This year, due to the pandemic, we cannot take part in an event in the Senedd, but I do not wish to miss the opportunity to show my support for the breast cancer campaign. I think it is very important. While we have a COVID pandemic, breast cancer has not gone away. Since launching in 2002, Wear it Pink has raised over £33 million for breast cancer research, which I believe is a remarkable achievement. I urge everyone to support Wear it Pink and help to make possible life-saving breast cancer research and life-changing support for those affected by the disease. Each year in Wales, around 3,000 women are diagnosed with breast cancer and over 550 women die of the disease. That's why I'm encouraging everyone today to support breast cancer awareness day. We cannot dress up and meet with breast cancer survivors, but we can show our support for breast cancer charities, and I'm trying to do that today.
Welsh: Diolch, Lywydd. Tua'r adeg hon bob blwyddyn, bydd yr Aelodau o'r Senedd o bob plaid yn gwisgo eitemau pinc fel rhan o ymgyrch Gwisgwch Binc canser y fron. Mae'r ffotograffau hyn yn mynd ar y cyfryngau cymdeithasol ac i bapurau lleol. Eleni, oherwydd y pandemig, ni allwn gymryd rhan mewn digwyddiad yn y Senedd, ond nid wyf am golli'r cyfle i ddangos fy nghefnogaeth i ymgyrch canser y fron. Rwy'n credu ei bod yn bwysig iawn. Er bod gennym bandemig COVID, nid yw canser y fron wedi diflannu. Ers ei lansio yn 2002, mae Gwisgwch Binc wedi codi dros £33 miliwn ar gyfer ymchwil canser y fron, sy'n gyflawniad ardderchog yn fy marn i. Rwy'n annog pawb i gefnogi ymgyrch Gwisgwch Binc a helpu tuag at ymchwil sy'n achub bywydau i ganser y fron a chymorth sy'n newid bywyd i'r rhai y mae'r clefyd yn effeithio arnynt. Bob blwyddyn yng Nghymru, mae tua 3,000 o fenywod yn cael diagnosis o ganser y fron ac mae dros 550 o fenywod yn marw o'r clefyd. Dyna pam rwy'n annog pawb heddiw i gefnogi diwrnod ymwybyddiaeth canser y fron. Ni allwn wisgo pinc i gyfarfod â goroeswyr canser y fron, ond gallwn ddangos ein cefnogaeth i elusennau canser y fron, ac rwy'n ceisio gwneud hynny heddiw.
English: Thank you. Now, with particular pleasure, I call Elin Jones, the Presiding Officer.
Welsh: Diolch. Nawr, gyda phleser arbennig, galwaf ar Elin Jones, y Llywydd.
English: Radio Bronglais is ysbyty Bronglais's radio station. It broadcasts all day, every day, and this week it is celebrating its fiftieth anniversary. The station was established in 1970 when members of Bow Street youth club presented a Sunday evening requests show for patients. Since then, the station has gone from strength to strength. A permanent studio was established with lottery support in 2001, and since 2013 Radio Bronglais has been streaming live online to all corners of the globe. The station is run by a large group of volunteers and provides a platform for new local talent - the best known being Aled Haydn Jones, whose first contribution to the station was as a 14-year-old pupil at ysgol Penweddig. Aled has just been appointed head of BBC Radio 1. From Radio Bronglais to Radio 1. Well done, Aled, Aberystwyth is very proud of you. The station has been nominated for multiple awards over the years. Some of the most challenging, and certainly some of the longest, interviews that I have faced have been on Radio Bronglais. And, of course, the station is appreciated by patients and hospital staff alike. In the maelstrom of this health pandemic, let us celebrate and thank every hospital radio station, and wish Radio Bronglais a very happy birthday.
Welsh: Radio Bronglais yw gorsaf radio ysbyty Bronglais, yn darlledu drwy'r dydd, bob dydd, a'r wythnos yma mae Radio Bronglais yn dathlu ei phen-blwydd yn 50 oed. Dechreuodd yr orsaf yn 1970 pan gyflwynodd aelodau o glwb ieuenctid Bow Street raglen geisiadau ar nos Sul i'r cleifion. Ers hynny, mae'r orsaf wedi mynd o nerth i nerth. Agorwyd stiwdio barhaol gyda chefnogaeth y loteri yn 2001, ac ers 2013 mae Radio Bronglais yn ffrydio dros y we i bedwar ban y byd. Mae'r orsaf yn cael ei rhedeg gan dîm mawr o wirfoddolwyr ac yn cynnig platfform i dalent newydd lleol. Y mwyaf adnabyddus o'r rhain, siŵr o fod, yw Aled Haydn Jones, a gyfrannodd yn gyntaf i'r orsaf pan oedd e'n ddisgybl 14 oed yn ysgol Penweddig. Mae Aled bellach newydd ei benodi yn bennaeth ar BBC Radio 1. O Radio Bronglais i Radio 1. Da iawn ti, Aled, mae Aberystwyth yn browd iawn ohonot ti. Mae'r orsaf wedi'i henwebu am lith o wobrau ar hyd y blynyddoedd. Mae rhai o'r cyfweliadau anoddaf, ac yn sicr rai o'r rhai hiraf, dwi wedi eu cael erioed wedi bod ar Radio Bronglais. Ac, wrth gwrs, mae'r orsaf yn cael ei gwerthfawrogi gan gleifion a staff yr ysbyty. Yn nwyster y pandemig iechyd yma, dewch inni ddiolch a dathlu cyfraniad pob radio ysbyty, ac yn benodol dymuno pen-blwydd hapus i Radio Bronglais.
English: Order, order. The Senedd is back in session.
Welsh: Trefn, trefn. Dyma ailddechrau trafodion y Senedd.